paragraph_text: mini|Ploča s klinovim pismom Klinopis ili klinovo pismo, poznato kao i klinasto pismo, jedno je od najranijih pisama. Stvorili su ga Sumerani u kasnom 4. tisućljeću pr. Kr. kao sustav piktograma. S vremenom su piktogrami pojednostavljeni i postali su apstraktnima. Klinovim pismom pisalo se po glinenim pločicama u koje su se utiskivali znakovi komadom trske, stilusom. Otisci su imali oblik klina pa je po tomu pismo dobilo ime. Prilagođenim sumerskom pismom služili su se u Babilonu, Asiriji i susjednim zemljama, dok su Ugarićani, Perzijanci, kao i Egipćani i Aramejci imali svoja klinova pisma.